Pensioenaris skiet man wat vrou se beursie steel | Maroela Media
Lt.kol. Johannes Nhlabathi, woordvoerder van die Standerton-polisie, het aan Maroela Media gesê die voorval het omstreeks 11:15 buite 'n werkswinkel by 'n skrootwerf in die dorp plaasgevind. "Die man het buite die skrootwerf stilgehou en uit die voertuig geklim," het Nhlabathi gesê. "Drie mans het op die voertuig afgestorm en die vrou se handsak uit die motor gegryp, haar beursie uitgehaal en weggehardloop."
Die pensioenaris het aan die polisie gesê hy en sy vrou was op pad na 'n begrafnis in Heidelberg van 'n familielid wat onlangs vermoor is. Hulle het voor die voorval R1 000 by 'n kitsbank onttrek wat hulle in sy vrou se beursie gebêre het. Hy het die diewe glo gewaarsku om die beursie te los, maar hulle het nie geluister nie en het weggehardloop. Die man het op hulle geskiet en een noodlottig gewond.
Na wat verneem word, is een van die diewe weg met die beursie. Die vrou se trouring was ook daarin.
Nhlabathi het gesê die man wat geskiet is, kan moontlik met ander sake van diefstal uit voertuie verbind word.
Baie goeie werk deur u, meneer. U dòèn, en sê nie net wat en hoe om te doen. U is 'n voorbeeld vir die rusbankbevelvoerders.
Dit was reg die polisie doen tog niks aan die wetters
Dis ons toekoms in die land bewapen jou self en verdedig jouself. Wat voel hulle vir n Pensionaris.
Baie goeie optrede!
Jammer hulle het weggekom met die geld en trouring, en dat hy nie nog een kon omklits nie. Dit blikskottels!